Kattnakken

Kattnakken er et fjell på øyen Stord i Vestland. Den høyeste toppen når 724 moh., og er med det den nest høyeste fjelltoppen på øyen, etter Mehammarsåto.

Fjellet er også navnet på den nordøstre delen av det flate fjellpartiet som strekker seg fra Stovegolvet i sør via Skorafjellet til Midtfjellet i nord.

På toppen er det en 130 meter høy kommunikasjonsmast bygd i 1968 som dekker sørlige deler av Vestland og det nordlige Rogaland. Det går en gruset anleggsvei opp til toppen, men man kan også gå opp sherpatrapper for å komme opp på baksiden av toppen.

Turmål 
Kattnakken utgjør et populært turmål og fra toppen er det utsikt over store deler av Sunnhordland.

 Mot nord ser en Fitjarfjellet, Reksteren og Tysnes
 Mot øst ser en rett ned i Langenuen, over til Huglo og videre innover Kvinnherad og Folgefonna.
 Mot sør kan en se mye av lavandet sør på Stord, og videre til Bømlafjorden, Føyno og Sveio.
 Mot vest er det utsikt til Bømlo, Fitjarøyane og Austevoll, men her begrenser fjellplatået Stovegolvet noe for utsikten.

Galleri

Referanser 

Stords geografi
Fjell i Vestland
Fjell under 1000 meter